# אליהו ענבל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אליהו ענבל (נולד ב-16 בפברואר 1936 בירושלים), מנצח תזמורת בולט.

אליהו ענבל למד נגינה בכינור באקדמיה למוזיקה בירושלים וקיבל שיעורי קומפוזיציה מפאול בן-חיים. ליאונרד ברנשטיין, ששמע אותו שם, אישר לו מלגה ללימודי ניצוח בקונסרבטואר נסיונל סופרייר בפאריז. הוא למד גם אצל סרג'יו צ'יליבידקה ופרנקו פרארה בהילוורסום, הולנד. בנובארה זכה בפרס ראשון בתחרות הניצוח על שם גואידו קנטלי.

רוב הופעותיו המוקדמות של ענבל התקיימו באיטליה, אבל הופעת בכורה מוצלחת בבריטניה בשנת 1965, עם התזמורת הפילהרמונית של לונדון, הובילה למספר רב של חוזי ניצוח עם תזמורות בריטיות (בהמשך קיבל אזרחות בריטית משותפת).לאחר מכן עבד עם תזמורות רבות ברחבי אירופה ובארצות הברית.

משנת 1974 עד 1990 שימש ענבל כמנצח הראשי של תזמורת רדיו פרנקפורט. עם תזמורת זו היה הוא הראשון להקליט את הגרסאות המקוריות של אחדות מן הסימפוניות של אנטון ברוקנר. על הקלטות אלה זכה בפרס השנה של מבקרי התקליטים הגרמנים (Jahrespreis der Deutscen Scallplatten Kritik) . כן הקליט את מחזור הסימפוניות השלם של גוסטב מהלר. משנת 1984 עד 1989 היה מנצח ראשי בתזמורת לה פניצ'ה בונציה.

משנת 2001 משמש ענבל כמנצח הראשי של התזמורת הסימפונית של ברלין.

ענבל ניצח על מגוון רחב של יצירות. הוא נודע ביותר בפרשנויות שלו ליצירות מתקופת הרומנטיקה המאוחרת, אבל זכה לפרסום גם כמנצח אופרה וניצח על הופעות בכורה של כמה וכמה יצירות מודרניות.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%94%D7%95_%D7%A2%D7%A0%D7%91%D7%9C.html

קטגוריות: מנצחים | מוזיקאים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Italiano
- 日本語